Publication: Magyar Közlöny
Issue: MK-2010-5 (Year: 2010, Number: 5)
Era: contemporary
Section: A Kormány az 1089/2006. (IX. 25.) Korm. határozattal létrehozta a Nõk és Férfiak Társadalmi Egyenlõsége Tanácsot,
Paragraph Index: 626

6. A nõk és férfiak közötti társadalmi egyenlõség politikájának stratégiai elve célkitûzéseinek meg valósításához elengedhetetlen változások szakmai megalapozása (képzés, intézményrendszer, nemekre érzékeny költségvetés, nemekre bontott adatgyûjtés). A Kormány a Stratégiát hosszú távú fejlesztési koncepcióként fogadja el. A hosszú távú célkitûzésekhez kapcsolódó intézkedéseket, és azok meg valósításának konkrét módozatait a kétévenként kidolgozandó intézkedési tervek tartalmazzák majd. A kétéves intézkedési terveket a Kormány a Nõk és Férfiak Társadalmi Egyenlõsége Tanáccsal együttmûködve készíti elõ. A Kormány támogatja azt az elvet, hogy a Stratégiában szereplõ feladatok végrehajtásához szükséges pénzügyi forrásokat a központi költségvetésbõl kell biztosítani, ezért a költségvetési tárgyalásoknál minden évben támogatja a Stratégiában foglalt irányok és célok figye lembevételét. A Stratégia meghatározza azokat az irányokat és célokat, amelyek szükségesek a nõk és férfiak társadalmi egyenlõségének elõsegítéséhez. Ugyanakkor meghagyja a mindenkori kormány számára a prioritások kijelölését és az ezek végrehajtásához szükséges források tervezését. A kétéves intézkedések kidolgozásakor a szükséges költségek tervezésére tárcánként kerül majd sor. Ennek költségvetési hatásai annak függvényében alakulnak, hogy a hosszú távú Stratégia irányainak és céljainak meg valósításához a mindenkori kormány mely intézkedéseket tartja a legszükségesebbnek és ezekhez milyen forrásokat rendel. A 2010–2011. évi kétéves intézkedési terv szigorúan igazodik a meglévõ költségvetési keretekhez. A tárcáknak kétévente jelentéstételi kötelezettségük van a kormány felé, az elsõ jelentést 2012. július 30-ig készítik el, majd kétévente július 30-ig. A nemzeti, éves költségvetési kereteken túl Magyarország kihasználhatja az Európai Unió Strukturális és Kohéziós Alapjainak támogatását a Stratégiában megfogalmazott feladatok végrehajtásához. Kiemelten fontos, hogy az Új Magyarország Fejlesztési Tervnél (illet ve az operatív programokban) alkalmazott gördülõ tervezés elve alapján kerüljenek be a megfogalmazott feladatok errõl a területrõl, forrásokat is biztosítva számukra. Mivel a jelenlegi Operatív Programok 2013-ig biztosítanak támogatást a különbözõ szakpolitikákhoz, így a következõ idõszak (2014–2020) Operatív Programjainak tervezésekor szükséges folytatni a források hozzárendelését a Stratégia célkitûzéseihez. A Stratégiáról és annak elõrehaladásáról folyamatosan tájékoztatni kell a közvéleményt. A Kormány fontosnak tartja a helyi önkormányzatok és az Esélyegyenlõségi Hálózat közvetítõ szerepének fejlesztését. A program kommunikációjának egyik központi eleme egy erre a célra létrehozott internetes honlap, amelyen keresztül elérhetõek a Stratégia alapdokumentumai. A honlap friss információkat tartalmaz majd a programmal kapcsolatosan, valamint fórumként szolgál az állampolgárok és a Stratégia koordinátorai közötti kommunikációban, illetve lehetõséget teremt a példaértékû gyakorlatok összegyûjtésére és terjesztésére. Az új kommunikációs stratégia legfõbb célja, hogy hatékony eszközökkel tudatosítsa mind a közszereplõkben, mind az állampolgárokban azt a tényt, hogy minden társadalmi csoport közös érdeke az esélyegyenlõség, valamint a diszkriminációmentesség az élet minden területén, így a nõk és férfiak társadalmi egyenlõségének biztosítása minden területen. Hangsúlyt kell fektetni a közvélemény formálására a Stratégia meg valósítása során, felhasználva a média jelentõs szerepét a hagyományos társadalmi nemi szerepek egyenlõség irányában való elmozdításában, valamint a nõk és férfiak egyenlõségével kapcsolatos kép kialakításában. A Kormány kiemelten támogatja a párbeszéd és együttmûködés fontosságát a nõk és férfiak közötti, a mindennapi életben elõforduló egyenlõtlenségek csökkentése érdekében. IV. Magyarországi helyzetkép Nõk és férfiak a munkaerõ-piacon Magyarországon a piacgazdasági átmenet sokkja az 1989–92 közötti idõszakra koncentrálódott. Ez idõ alatt 1,1 millió munkahely szûnt meg, amelynek a következtében több mint 20%-kal csökkent a foglalkoztatottak száma. A visszaesés 1993–1996 közötti években is folytatódott, de ez a 15–74 éves népesség körében már csak 4,4 százalékpontos létszámcsökkenéssel járt. Az 1997-es esztendõ a stagnálás éve volt, majd 2000-ig évi 1–3%-kal bõvült a foglalkoztatottság. Ennek köszönhetõen a rendszerváltozás elsõ tíz évében zárult az olló a két nem foglalkoztatási rátái között (1990: 15,6; 2000: 13,8). A 2001–2002 évi változatlan mértékû rátakülönbség után 2003-ra a foglalkoztatási mutató tekintetében fennálló különbség 13,3 százalékpontra csökkent. Ez annak tulajdonítható, hogy ez idõ alatt a 15–74 éves foglalkoztatott nõk száma (+45 ezer) a férfiakénak több mint a kétszeresével nõtt (+21 ezer). 2004–2007 között a 15–74 éves népesség foglalkoztatási rátája összességében 0,4 százalékponttal emelkedett. Ez fõként a férfiakat érintette (+0,5 százalékpont), miközben a hasonló korú foglalkoztatott nõk létszáma gyakorlatilag stagnált (1783 ezer fõ). A foglalkoztatási ráták közti rés ismét növekedni kezdett, és 2007-ben 13,7 százalékpontot ért el, majd 2008-ban 13,2 százalékpontra csökkent. A nõk foglalkoztatási szintje 1990-ben még kb. 18 százalékponttal felülmúlta az Európai Unió tagállamainak átlagos mutatóját, 2000-ben viszont már (az EU–15 országok átlagát tekintve a nemzetközi összehasonlításra használt 15–64 évesek körében) 4,5 százalékponttal alacsonyabb volt annál. A férfiak foglalkoztatási rátája ennél is rosszabb volt: 2000-ben 9,8 százalékpontos elmaradást mutatott az EU–15 tagállamok átlagától. Azóta (a 2004–2007-es idõszak EU–27 átlagát tekintve) a férfiaknál javulás következett be, a nõknél viszont romló tendenciára figyelmeztetnek az adatok. Az adatok fényében megállapítható, hogy 2007-ben a nõknek 7,4, a férfiaknak 8,5 százalékponttal volt alacsonyabb a foglalkoztatási mutatója, mint az EU–27 tagállamainak az átlaga. A foglalkoztatás terén fennálló deficit elsõsorban a fiatalokra és az idõsekre koncentrálódik. A fiatalok esetében különösen aggasztó, hogy 2000. év óta nemhogy nem csökkent, hanem jelentõsen nõtt a lemaradásunk az EU átlagához képest. 2000-ben a 15–24 éves fiúk közül 6,2 százalékponttal, a lányok közül pedig 7,3 százalékponttal kevesebben dolgoztak nálunk, mint amit az EU–15 tagállamok átlaga mutatott. 2007-ben hátrányunk mindkét nemnél meghaladta a 16 százalékpontot az EU–27 átlagához képest. Az 55–64 éves férfiak foglalkoztatási rátája 33,0%-ról 41,7%-ra, a nõké pedig 13,0%-ról 26,2%-ra nõtt 2000–2007 között Magyarországon. E miatt az említett idõszakban az EU tagállamok átlagához (2000: EU–15, 2007: EU–27) képest a foglalkoztatottság tekintetében fennálló különbség az 55–64 éves férfiak körében 14,6-ról 12,2 százalékpontra, a nõknél pedig 14,8-ról 9,7 százalékpontra csökkent. A munkavállalás szempontjából ideálisnak tekintett 25–54 éves nõk foglalkoztatási rátája 2000-ben még 1 százalékponttal meghaladta az EU–15 átlagos mutatóját, ami akkor 65,7%-ot ért el. Azóta itt is nõ a lemaradásunk: 2004-ben 1,7, 2007-ben 3,5 százalékponttal volt alacsonyabb az ilyen korú nõk foglalkoztatása Magyarországon az EU–27 átlagához képest. 2000-ben a férfiak közül nálunk 8,1 százalékkal kevesebben dolgoztak, mint az EU–15 átlagában. A lemaradást (az EU–27 átlagához képest) 2007-re 5,5 százalékpontra sikerült csökkenteni. Az alacsony magyar foglalkoztatási mutatók szorosan összefüggnek a részmunkaidõs foglalkoztatás szûkös elterjedtségével, amely nem új jelenség. 2007-ben a 15–64 éves férfiak 2,5%-a, a nõknek pedig 5,5%-a dolgozott részmunkaidõben, szemben az EU–27 tagállamainak 7,0, illetve 30,7%-os átlagával. Az alacsony részmunkaidõs foglalkoztatás miatt Magyarország jóval elõbbre kerül a nõk foglalkoztatási rátája alapján felállított rangsorban, ha annak értékét nem létszámarányosan, hanem teljes munkaidõre átszámított létszámban határozzuk meg. Ez esetben ugyanis az EU–27 átlagához képest a foglalkoztatási ráta tekintetében fennálló lemaradásunk minimalizálódik, a nõknél pedig ki is egyenlítõdik. A 2004–2007 közötti idõszakban a korábban csökkenõ munkanélküliség ismét növekedésnek indult. A hazai munkanélküliség alakulása ellentétes irányú volt, mint az EU–27 mutatójának alakulása. Az is új jelenség volt, hogy ebben az idõszakban a nõk munkanélküliségi rátája magasabb lett, mint a férfiaké, ami ezt megelõzõen még nem fordult elõ a rendszerváltozás óta. 2007-ben több tartós munkanélküli is volt a nõk között (47,2%), mint a férfiak körében (46,5%). A gazdasági aktivitás tekintetében nagyok a területi különbségek. A fõvárosban a nõk munkaerõ-piaci részvétele 10 százalékponttal marad el a férfiakétól, a városokban 12-vel, a községekben pedig 16 százalékponttal. Alacsony gazdasági aktivitás jellemzi a fiatalokat és az idõseket, továbbá a kis- és sokgyermekes anyákat is, különösen, ha azok a roma kisebbséghez tartoznak. A legalább egy, 12 éven aluli kiskorú gyermeket nevelõ, 25–49 éves nõk közül Málta után Magyarországon vannak a legkevesebben jelen a munkaerõ-piacon. A romák munkaerõ-piaci helyzete drámai mértékben romlott a rendszerváltás után. Az állami építõipari cégek, mezõgazdasági szövetkezetek, amelyek a legtöbb roma betanított munkást foglalkoztatták, tönkrementek. A romák a legveszteségesebb gazdasági ágazatokban dolgoztak, és ezeknek is a legalacsonyabban képzett munkásai voltak. Kedvezõtlen munkaerõ-piaci helyzetüket tovább súlyosbította az etnikai alapú diszkrimináció. 2003-ban a 15–74 év közötti roma férfiak kevesebb, mint harmadának volt valamilyen munkajövedelem az elsõdleges megélhetési forrása, kevesebb, mint harmadának volt valamilyen rendszeres munkája. A roma nõk mintegy hatodának volt elsõdleges megélhetési forrása valamilyen munkajövedelembõl, és szintén mintegy hatodának volt valamilyen rendszeres munkája. A roma nõk kedvezõtlen foglalkoztatási helyzete összefügg az alacsony iskolázottsággal, korai gyermekvállalással, a nem megfelelõ képzettséggel, illetve a nemi alapú diszkriminációval. Az Európai Unió tagállamaiban a nõk átlagkeresete 1995-ben mintegy 17%-kal maradt el a férfiakétól. Ez a különbség 2006-ra 15% körülire változott. Magyarországon a 2002 elõtti években a nõk kereseti helyzete ennél kedvezõtlenebbül alakult, kereseti hátrányuk meghaladta a 20%-ot. A 2002 utáni években azonban jelentõsen szûkült a nemek szerint mért kereseti rés – 2005–2006-ban 11%-ra –, és ezzel Magyarország az Unióban az átlagosnál kisebb kereseti különbséggel rendelkezõ tagállamok közé került. Az Unió 2009-tõl a nemek szerinti kereseti különbségekre vonatkozóan olyan uniós szinten harmonizált statisztikai adatok közlésére tért át, amelyek az elõzõekben ismertetettekkel nem összehasonlíthatóak, és jellemzõen magasabb értékeket adnak. Ezen új adatok szerint a magyar nõk kereseti lemaradása 2006-ban 14,4%, 2007-ben 16,3% volt a tagállamok összességére számított 17–18% körüli hátránnyal szemben. A nemzetgazdasági kereseti rés csökkenésében szignifikáns szerepet játszottak a költségvetési szféra 2001-ben kezdõdõ kereset-kiigazításai, hiszen e szférát a nõi foglalkoztatottak dominanciája jellemzi, a közszférában a munkát vállalók 68%-a közülük kerül ki. A bérek kiigazításában tehát nagyobb volt a nõk érintettsége, mint a férfiaké. A nõk bérelmaradása elsõdlegesen nem annak tulajdonítható, hogy azonos munkáért nem azonos bért fizetnek a férfiaknak és a nõknek, hanem annak, hogy a két nemhez tartozók eltérõ típusú munkát végeznek. Ennek egyik tényezõje, hogy a nõk ágazati-foglalkozás szerinti összetétele lényegesen eltér a férfiakétól. A nõk viszonylag kevés szakmában koncentrálódnak, sokkal kevesebben, mint a férfiak. A férfikeresõk közel háromnegyede a foglalkozások erõteljesen, vagy teljesen szegregált 52%-ában található, a nõknek pedig majdnem ugyanekkora hányada a foglalkozások nemileg elkülönülõ másik 30%-ában. A nõk és férfiak jelenléte a munka világának hierarchikus rendjében ugyancsak aránytalan. A nagyobb keresettel járó magasabb vezetõi beosztásokba jóval nagyobb valószínûséggel neveznek ki férfiakat, mint nõket, még a „nõi” szakmákban is. Az ágazati és foglalkozási szegregációra vonatkozó nemzetközi adatok arra utalnak, hogy Magyarországon mindkét index meghaladja az EU átlagát. A nõk alulreprezentáltan vannak jelen a vállalkozók között is, elõfordulási gyakoriságuk hosszabb ideje csupán 30%. Egy 2008-as kutatás szerint a vállalkozó nõk mindössze kb. 15%-a tartja növekvõnek vállalkozását. Nagy részüknek nincs jelentõs nyeresége, kétharmaduk még soha, semmilyen együttmûködésben nem vett részt, többségük csak a saját településén értékesít. Mindössze 15%-uk vett már fel vállalkozói bankhitelt, ugyanakkor 30%-uk használt már személyi vagy háztartási hitelt a vállalkozása érdekében. 2008-ban alig több mint 10%-uk tervezte vállalkozása bõvítését, több mint felük a visszaforgatott nyereségbõl finanszírozza fejlesztéseit. A vállalkozó nõk nagyon csekély arányban veszik igénybe szakértõk szolgáltatásait, alig rendelkeznek üzleti tervvel, márkanévvel, logóval, nem foglalkoznak szellemi tulajdonuk védelmével. Azokról a nõkrõl, akik vállalkozásukban sikereseket értek el összességében elmondható, hogy 2000-ben vagy az azt követõ években alapították meg cégüket, többségükben 35 és 45 év közötti, felsõfokú végzettségûek. Megállapítható továbbá, hogy jellemzõen néhány nagy stabil vevõvel és sok kis vevõkörrel rendelkeznek és jóval tudatosabban mûködnek, mint az átlag, körükben háromszor gyakoribb az üzleti terv készítése, mint a mikro-vállalkozók között általában. A nõk foglalkozási struktúrában elfoglalt, átlagosnál rosszabb pozíciója nemcsak a nõknek a férfiakénál kisebb keresetében tükrözõdik vissza, hanem az ebbõl származtatott szociális jövedelmek alacsonyabb szintjében is. Ezek közül a nõk öregségi nyugdíját emeljük ki, ami 2007-ben mintegy 25%-kal volt alacsonyabb a férfiakénál. Ez az elmaradás – a munkaerõ-piaci pozíciók különbözõségén túl – arra vezethetõ vissza, hogy a nõk szolgálati ideje átlagosan 2–3 évvel rövidebb volt, mint a férfiaké, továbbá az elõrehozott nyugdíjazásnál a nõk az utóbbi években még kedvezõbb feltételek mellett, a férfiakéhoz képest korábban mehettek nyugdíjba. Fontos kiemelni azt is, hogy éppen a hátrányos helyzetû romák által felülreprezentált településeken a fiatalkorú népesség száma jelentõsen növekszik. A tizenéves korukban, akár több gyereket is szülõ nõk teljesen kiszorulnak az oktatási intézményrendszerbõl, következésképpen a munkaerõ-piacról is. Ennek az lesz a drasztikus következménye, hogy kizárólag segélybõl fognak élni, s e miatt kiesnek a biztosítás alapú nyugdíjrendszerbõl is. A nõknek a férfiakéhoz képest hátrányosabb pozíciója és alacsonyabb keresete megmutatkozik alacsonyabb szociális jövedelmükben, így kihat a várható nyugdíjukra is. A nyugdíjhatár meghatározásánál a nõk pozitív diszkriminációja fokozatosan megszûnik, és 2009-re meg valósul a nemenként egységes 62 éves nyugdíjkorhatár. Egyéb területen a magyar nyugdíjrendszer biztosítja a teljes jogegyenlõséget a nemek között. Korábban a nõk magas szintû foglalkoztatottsága miatt a nõk nyugdíjjogosultsága a férfiakéhoz hasonlóan alakult, így a nõk a férfiakéhoz közeli, magas arányban részesedtek saját jogon nyugdíjban. Ez a helyzet a jövõben változni fog, mivel a 90-es évek eleje-közepe óta megfigyelhetõ az a tendencia, hogy a nõk foglalkoztatási rátája tartósan, több mint 10%-ponttal alacsonyabb a férfiakénál. Ez azt vetíti elõre, hogy vélhetõen a nõk közül kevesebben szereznek majd a késõbbiekben nyugdíjjogosultságot, és a nyugdíjak színvonalában is nagyobb lesz az eltérés a nemek között. Számolni kell azzal is, hogy a nõk 5–6 évvel tovább élnek, és az egyedül élõk között várhatóan jelentõsen több lesz a nõ, mint a férfi. Az országos szegénységi ráta nem mutat különbséget férfiak és nõk között, a nõi háztartásfõvel rendelkezõ családok szegénysége is csak csekély mértékben magasabb, mint a férfi háztartásfõvel rendelkezõ családok esetében. Mégis, bizonyos háztartástípusokban nagyobb a nõk szegénységi kockázata. Ilyenek az egyszülõs családok, melyekben jellemzõen az anya neveli egyedül gyermekét és a 65 évesnél idõsebb, egytagú háztartások, melyekben a nõk szegénységi aránya jelentõsen meghaladja a férfiakét elsõsorban a rövidebb szolgálati idõ, az alacsonyabb kereset és a hosszabb várható élettartam miatt. Az egyedülálló nyugdíjas férfiak száma 2006-ban 132 438, a nõké 534 619 fõ volt. E két családtípusban nem csupán a jövedelmi szegénység kockázata magasabb, hanem a halmozott anyagi deprivációé is. Magyarországon a nõk iskolai végzettsége általánosságban valamivel magasabb, mint a férfiaké. A munkaképes korú nõk nagyobb százalékának van középfokú, illetve felsõfokú végzettsége, mint a hasonló korú férfiaknak. A férfiak viszont magasabb arányban rendelkeznek szakképesítéssel. A lányok a gimnáziumokban jelentõsen felül, a szakiskolákban jelentõsen alulképviseltek. Ez azt jelenti, hogy a lányok inkább általános középfokú képzést kapnak, és ritkábban is tanulnak szakmát ezen a szinten. Az oktatás jelenleg Magyarországon nemek szerint erõsen szegregált, ami fõleg a szakoktatásban és a felsõoktatásban figyelhetõ meg. Az iskolai rendszeren kívüli képzésekben is a nõk relatíve magasabb számban vesznek részt, mint a férfiak. A munkaerõ-piaci képzések sajátossága, hogy a képzésben részt vevõ nõk aránya általában közel 10%-kal magasabb a képzésben részt vevõ férfiak arányánál. Ellentétben a fenti általános trenddel, a roma nõk az iskolarendszerben történõ részvételük tekintetében jelentõs hátrányt szenvednek. Igaz ugyan, hogy arányaiban nõtt a 20–24 éves roma fiatalok általános iskolai végzettsége, de a hasonló korú populációhoz képest alacsonyabb mértékben és nagy részük még mindig késve fejezi be tanulmányait. Az alapfokú oktatásban jellemzõ a nagyfokú lemorzsolódás, és a roma gyerekek magántanulóvá minõsítése sokkal magasabb, mint az országos átlag. Kutatói megfigyelések alapján az iskolából lemorzsolódók és a magántanulóvá minõsített tanulók között a roma lányok felülreprezentáltak. A vizsgálatok adatai egyértelmûen azt mutatják, hogy akik korábban vállalnak gyermeket a többieknél, azok jóval kisebb arányban tudnak továbbtanulni. Az 1990 és 2002 közötti idõszakban a 18 éves koruk elõtt szülõ roma nõk mindössze 3%-ának volt az általános iskolainál magasabb végzettsége. Reprezentatív vizsgálatok megerõsítik azt a feltételezést, hogy a fiatal roma nõk döntõ többségének kilátástalan a munkaerõ-piaci integráció, s ezért nagyobb hangsúlyt fektethetnek a gyermekvállaláson keresztül történõ státusemelkedésre, ami ugyanakkor tovább csökkenti bármilyen jövõbeni integrációs esélyüket. Az oktatási rendszer értékelése gender megközelítésben

Source: https://magyarkozlony.hu/hivatalos-lapok/2d84da0827e235ccdaadcc12449bbd431678c162/dokumentumok/7df026c7ac76a5c5da52cd5957a41f77d8451405/letoltes